



**Ministerul Mediului**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI MEHEDINŢI** |

 Nr. ................/………….............

**Decizia etapei de încadrare**

**PROIECT**

Ca urmare a solicitării de emitere a acordului de mediu adresate **COMUNA DIRVARI ,** cu sediul in comuna Dirvari judeţul Mehedinţi, înregistrată la APM Mehedinţi cu nr. 1354 din 31.01.2019 si a completarilor inregistrate cu nr.7806/03.06.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de 11.09.2019 că proiectul “**Modernizare ulite in localitatea Gemeni , comuna Dirvari , judetul Mehedinti ,,**  propus a fi amplasat in intravilanul comunei Dirvari judetul Mehedinti

- nu se supune evaluării impactului asupra mediului;

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

1. 1) proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct. 13(a) – “orice modificari sau extinderi, altele decat cele pravazute la pct.24 din anexa nr.1, ale proiectelor prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului”; iar conform criteriilor de selecție pentru stabilirea evaluării impactului asupra mediului din Anexa nr.3 ale aceleiași legi, ***nu se supune evaluării impactului asupra mediului.***

2 Caracteristicile proiectului:

2.1) dimensiunea și concepția întregului proiect: proiectul este unul de dimensiuni medii;

Ulitele studiate sunt situate in intravilanul localitatii Gemeni, comuna Darvari si nu se impun exproprieri pentru lucrarile de modernizare a acestora .

Lungimea totala a ulitelor satesti studiate este de **11,90 km.**

Majoritatea drumurilor din comună se află într-o stare avansată de degradare, neputând oferi populaţiei rurale conditii normale de deplasare, aspect ce se răsfrânge şi asupra situaţiei economice şi educaţionale a acestora.

Scurgerea apelor în lungul drumului nu este asigurată datorita lipsei, distrugerii sau colmatării rigolelor şi şanţurilor de scurgere datorita colmatarii multor podeţe si podete de sant precum si a condiţiilor hidrologice nefavorabile.

Ulitele sunt nemodernizate au o structura alcatuita din nisipuri prafoase slab argiloase si slab balastate si prezinta defectiuni sub forma de tasari, fagase, gropi si. Rigolele si santurile sunt colmatate, inierbate , la fel si podetele existente .

Lăţimea părţii carosabile a drumurilor este cuprinsa intre 3,00 – 5,50 m iar platforma drumurilor are o latime variabila de 4,00...6,00 m.

Acostamentele sunt de pamantsi sunt in prezent la acelasi nivel fata de partea carosabila.

Şanţurile şi rigolele existente (de pamant) sunt colmatate şi înierbate în unele locuri. In zona intravilana unele podeţele de sanţ şi tubulare transversale sunt poziţionate greşit,

Tipurile de degradări apărute la suprastructura rutieră existenta sunt:

* gropi şi făgaşe;
* acostamente denivelate;
* imposibilitatea scurgerii apelor ca urmare a realizarii acceselor la proprietăţi fără podeţe;
* denivelări pronunţate ale suprafeţei de rulare;
* suprafaţa permeabilă şi alunecoasa în perioadele cu ploi si zapezi ;
* rigole si santuri colmatate ;

Trotuarele, acolo unde există (in intravilan), au o lăţime mică, sunt din pământ, inierbate. Ele nu fac obiectul prezentului proiect tehnic .

Lucrarile ce vor fi proiectate sunt lucrari de investitii ele fiind executate in scopul compensarii totale a uzurii fizice si morale sau a ridicarii caracteristicilor tehnice a drumurilor.

Structura rutiera propusa si proiectata pentru drumurile studiate consta din :

* 4 cm strat de uzura din beton asfaltic;
* 5 cm strat de legatura din binder;
* 15 cm strat din piatra sparta impanata
* 20 cm strat de fundatie din balast

Se vor monta podete de sant :58 bucati L= 6,00 ml din podete tubulare de beton Dn 300 mm;podete de sant :20 bucati L= 6,00 ml din podete tubulare de beton Dn 400 mm;

Se va realiza a 22096,00 m rigole neprotejate de pamant;

De asemene se vor monta un numar de 65,00 bucati indicatoare rutiere si se vor se vor realiza lucrari de siguranta circulatiei marcaje longitudinale si transversale;

**Pentru drumurile nemodernizate studiate categoriile de lucrari ce se executa sunt:**

sapare la cota de fundare (20 cm ) si profilarea stratului de fundare ;

realizare strat de fundatie de balast – 20 cm;

realizare strat de piatra sparta impanata – 15 cm;

realizare rigole neprotejate de pamant;

montarea podetelor de sant Dn 300mm si Dn 400 mm ;

asternerea stratului de legatura din beton asfaltic BADPC 22,– 5 cm ;

amorsarea totala a suprafetelor cu emulsie tip EBCR;

asternerea stratului de uzura din beton asfaltic tip BAPC 16 – 4 cm;

Investiţia propusă prin proiect urmăreşte:

-stoparea degradării infrastructurii şi menţinerea în exploatare a sistemului decolectare si scurgere a apelor pluviale din loc. Gemeni.

- aducerea în parametrii de funcţionare şi valorificarea capacităţilor existente prin repararea şi modernizarea acesteia;

- înlăturarea sau prevenirea apariţiei restricţiilor de circulaţie;

-creşterea capacităţii de transport în vederea asigurării interconectării şiinteroperabilităţii între rute şi moduri de transport;

-facilitarea şi ameliorarea conexiunilor între reţelele de transport judeţeană şi interjudeţeană;

- facilitarea accesului în regiune în condiţii normale de confort şi de securitate.

- aducerea sistemului rutier la parametrii tehnici corespunzători asigurându-se astfel condiţii bune de siguranţă în circulaţia auto;

- asigurarea unor conditii optime de siguranta si confort in circulatia auto si pietonala;

-asigurarea scurgerii apelor pluviale în loc. Gemeni, în condiţii cât mai bune;

**2.2)** cumularea cu alte proiecte: nu este cazul;

**2.3)**utilizarea resurselor naturale, în special a solului, a terenurilor, a apei şi a biodivesităţii: în cantităţi limitate se folosesc agregate minerale, piatră spartă, apă, combustibili  pentru utilaje, achiziționate de la firme autorizate;

**2.4)**cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, deşeuri din construcţii și deșeuri menajere.

**2.5**)poluarea și alte efecte negative:

**- AER:** pe perioada execuţiei lucrărilor de construcţii, sursele de poluare a aerului atmosferic sunt reprezentate de:

-lucrările de săpătură pentru realizare sistem rutier , lucrari de sapatura pentru executarea de podete noi – generează emisii slabe de praf în atmosferă;

-utilajele/echipamentele cu care se execută lucrările prevazute prin proiect – emisii specifice arderilor motoarelor cu combustie internă;

- pe perioada de funcţionare – nu este cazul.

**- APĂ:** pe perioada de construire a obiectivului de investiţii există posibilitatea apariţiei poluării accidentale datorită utilajelor/maşinilor prost întreţinute. În cazul unor scurgeri accidentale, aceste substanţe pot pătrunde în pânza freatică superioară, afectând ecosistemul acvatic.

- **SOL:** în timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie,

- **ZGOMOT:**zgomotul și alte surse de disconfort pot apărea de la utilaje în timpul executării proiectului;

**2.6**) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:   nu se vor utiliza substanţe periculoase, tehnologia nu prezintă risc de accidente majore. Datorită dimensiunilor reduse ale proiectului nu se vor degaja cantități notabile de gaze cu efect de seră;

**2.7)**riscurile pentru sănătatea umană: la faza de implementare a proiectului nu sunt identificate riscuri pentru sănătatea umană.

**3. Amplasarea proiectului**:

**3.1**) utilizarea actuală și aprobată a terenurilor: terenul pe care se va implementa proiectul este situat în intravilanul comunei Dirvari , sat Gemeni si are destinatia conform PUG aprobat : zona drumuri comunale si ulite , retele utilitati ;

**3.2)** bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate - combustibili  pentru utilaje, agregate minerale, apă -în etapa de realizare a proiectului;

**3.3)** capacitatea de absorbţie a mediului natural:

**i**.zone umede, zone riverane, guri ale râurilor: nu este cazul;

**ii**.zone costiere și mediul marin: nu este cazul;

**iii**.zonele montane și forestiere: nu este cazul;

**iv**.arii naturale protejate de interes național, comunitar, internațional: amplasamentul pe care urmează să se realizeze proiectul se află în afara oricărei arii de protecţie conform Punctului de Vedere nr. 106 din 01.02.2019, emis de Biroul Calitatea Factorilor de Mediu din cadrul APM Mehedinți;

**v**.zone clasificate sau protejate conform legislației în vigoare: nu este cazul;

**vi**.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

**vii**.zonele cu o densitate mare a populației: lucrările se vor realiza în zone populate, de-o parte şi de alta a uliţelor existând gospodăriile locuitorilor satelor aferente;

**viii**.peisajele și situri importante din punct de vedere istoric, cultural sau arheologic: nu este cazul.

**4.Tipurile și caracteristicile impactului potențial:**

**4.1)** importanța și extinderea spațială a impactului: proiectul va avea impact local, numai în zona de lucru, în perioada de execuție, fără a fi afectată populația satului Gemeni , comuna Dirvari ;

**4.2)** natura impactului:

- la faza de execuție sursele de poluare vor avea un impact minor asupra aerului datorită emisiilor de particule în suspensie, rezultate din săpături, emisii de poluanți specifici gazelor de eșapament rezultate de la utilajele cu care se vor executa operațiile și de la vehiculele pentru transportul materialelor,

- de asemenea la faza de execuție a proiectului, impactul asupra factorului de mediu sol/subsol poate fi unul semnificativ dacă se produc poluări cu produse petroliere provenite de la utilaje, stocarea necontrolată a deșeurilor, etc;

- la implementarea proiectului sursele potențiale de zgomot sunt lucrările propriuzise de realizare a sistemului rutier, transportul materialelor;

**4.3)** natura transfrontieră a impactului – nu este cazul;

**4.4)** intensitatea şi complexitatea impactului –proiectul propus generează un impact pozitiv indirect, pe termen lung asupra calităţii aerului (lispa prafului şi a fenomenelor de vântuire datorită asfaltării), din punct de vedere social şi economic, contribuind la dezvoltarea comunităţii;

**4.5)** probabilitatea impactului – redusă, numai pe perioada de execuţie

**4.6)** debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la un an;

**4.7)** cumularea impactului cu impactul altor proiecte existente și/sau aprobate: nu este cazul;

**4.8)** posibilitatea de reducere efectivă a impactului: se vor respecta condiţiile de realizare impuse prin prezentul act.

**II. Motivele pe baza cărora s-a stabilit necesitatea neefectuării evaluării adecvate sunt următoarele:** -proiectul nu intră sub incidenţa art.28 din O.U.G. nr.57/2007 privind regimul ariilor natural protejate, conservarea habitatelor natural, a florei şi faunei sălbatice, aprobată prin Legea nr.49/2011, cu modificările şi completările ulterioare - conform punctului de vedere nr.106/01.02.2019, emis de Biroul Calitatea Factorilor de Mediu din cadrul Agenţiei pentru Protecţia mediului Mehedinţi.

**III** **Motivele pe baza cărora s-a stabilit necesitatea neefectuării evaluării impactului asupra corpurilor de apă –**

Proiectul propus a primit Avizul de Gospodarire a a Apelor emis de A.N. ”Apele Române” – Administratia Bazinala de Apa Jiu –SGA Mehedinti nr. 48 din 29.07.2019 inregistrat la APM MH cu nr. 13359 din 23.09.2019 cu următoarele condiții impuse:

Beneficiarul avizului va aduce la cunostiinta A.B.A.Jiu - S.G.A. Mehedinti, data inceperii executiei lucrarilor cu 10 zileinainte de aceasta;

Pe parcursul executiei lucrarilor, beneficiarul si constructorul vor permite in caz de necesitate accesul si interventia A.B.A.Jiu - S.G.A. Mehedinti pentru executarea unor lucrari sau actiuni necesare in caz de inundatii, poluari accidentale sau alte situatii specifice cursurilor de apa .

Lucrarile proiectate se vor corela functional sub aspect hidrotehnic cu lucrarile existente , executate in zona, dupa caz .

Sa nu arunce materiale de nici un fel in albilie sau pe malurile ogaselor, ravenelor, etc., afluenti de stanga ai r. Drincea 2 .

Lucrarile se vor executa numai pe terenuri reglementate din punct de vedere juridic .

In conditiile in care se modifica prevederile prezentului aviz sau se vor executa lucrari suplimentare fata de cele avizate, se va solicita aviz modificator conform Ordinului MMGA nr. 15/2006.

La punerea in functiune a lucrarilor, beneficiarul va solicita unei societati certificate intocmirea documentatiei tehnice in vederea obtinerii Autorizatiei de Gospodarire a Apelor, normativul de continut al acesteia fiind conform OrdinuluiM.M.P.nr.799/2012**.**

**Realizarea acestui proiect se va face cu respectarea următoarelor condiții :**

**a) pentru factorul de mediu apă:**

- se vor folosi toalete ecologice pentru personalul ce execută lucrarea;

-în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului în vederea limitării riscului de poluare al apei şi solului;

-organizarea de şantier se va realiza numai pe amplasamentul proiectului, limitându-se minim suprafeţele ocupate; în cazul organizării de şantier se va crea un sistem adecvat de drenaj al apelor pluviale – rigole perimetrale impermeabilizate; suprafaţa ocupată de organizarea de şantier fie se va betona, fie se va impermeabiliza; apa potabilă va fi procurata din surse controlate iar grupurile sanitare (toalete ecologice) folosite la organizarea de santier se vor vidanja cu firme autorizate;dupa terminarea lucrarilor suprafata ocupata de spatiile de depozitare/organizarea de santier – va fi adusa la starea initiala;

- este interzisă spalarea utilajelor in orice curs de apa din apropiere;

-se vor regasi pe amplsament produse absorbante ce se vor folosi in cazul unor poluari accidentale;

**b)pentru factorul de mediu aer:**

-la implementarea proiectului se vor folosi utilaje periodic verificate tehnic, de generație recentă, dotate cu sisteme catalitice de reducere a poluanților;

-transportul de materiale se va face pe trasee optime;

-reducerea vitezei de circulației;

-măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport;

-pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă;

-depozitele de materii prime ce pot fi antrenate de vant se vor acoperi evitandu-se fenomenul de vantuire;

**c)pentru factorul de mediu sol:**

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii în incinta amplasamentului este interzisă – aceste operaţiuni – în cazul în care se impun- se vor realiza doar în locuri special amenajate la societăţile autorizate in acest sens;

**d)pentru factorul de mediu zgomo**t:

-investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia; se vor folosi doar căile de acces existente iar tonajul utilajelor se va adapta tipului de drum folosit;

**e) gospodărirea deșeurilor rezultate pe amplasament**:

-deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte; pentru evidenţierea acestei operaţiuni se vor alege pubele de culori diferite şi inscripţionate conform tipului de deşeu pe care îl conţin.

-deşeurile menajere vor fi preluate de către o societate de salubritate locală, autorizată pentru activităţi precum colectarea, sortarea, transportul şi depozitarea deşeurilor menajere în locuri special amenajate;

-este interzisa depunerea şi acumularea de deşeuri menajere în locuri neconforme şi necontrolat, pentru a nu se constitui ca zone de hranire pentru speciile de animale si pasari din zonă în scopul de a evita atragerea /îmbolnăvirea/accidentarea acestora;

-după executarea lucrărilor de investiţii zonele afectate vor fi renaturalizate; este interzis să se abandoneze orice tip de deşeu (menajer şi din construcţie)/materie primă pe amplasament sau în vecinatatea acestuia după executarea lucrărilor.

pe amplasament sau în vecinatatea acestuia după executarea lucrărilor.

**La finalizarea lucrarilor se va notifica APM Mehedinti , invederea intocmirii procesului verbal de constatre a realizarii lucrarilor prevazute in actul de reglementare.Procesul verbal incheia la verificarea respectarii prezentei decizii se anexeaza si face parte integranta din procesul –verbal de receptie la terminarea lucrarilor;**

*Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.*

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**Director Executiv,**

**Dragoş Nicolae TARNIŢA**

**Şef serviciu A.A.A., Şef birou C.F.M.,**

**Marilena FAIER Liviu CAPRESCU**

**Întocmit ,**

**Ilse PALALOGA Cristian MIREA**